kardosdrur/scandi-wiki huggingface dataset:
Paul Vidal de la Blache

Paul Vidal de la Blache (født 22. januar 1845 i Pézenas, departement Hérault, død 5. april 1918 i Tamaris-sur-Mer, departement Var) var en fransk geograf.

<Vidal de la Blache var oprindelig historiker, men under et ophold i Grækenland vaktes hans interesse for geografiske problemer. Efter at have gjort rejser i Middelhavslandene blev han (1872) professor i historie og geografi i Nancy, hvor han bidrog vægtigt til at fremme det geografiske studium, som hidtil havde været ganske upåagtet i Frankrig. Efter i en årrække at have virket som lærer i Paris, blev han 1909 professor i geografi ved Sorbonne. Vidal de la Blache har forfattet et betydeligt antal videnskabelige værker, udgivet et stort atlas og grundlagt det ansete fagtidsskrift Annales de géographie.

Kilder 

 

Geografer fra Frankrig
Franskmænd i 1800-tallet
Franskmænd i 1900-tallet
Fernand Widal

Georges-Fernand Isidore Widal (født 9. marts 1862 i Dellys i Algier, død 14. januar 1929) var en fransk serolog.

Widal tog doktorgraden 1889 med en afhandling: Étude sur l'infection puerperale, blev agrégé ved det medicinske fakultet 1895 og indvalgtes 1906 som medlem af Académie de médecine. Hans reaktion er en specifik agglutination i blodet under tyfus, optrædende allerede i den anden uge af sygdommen (Sérodiagnostic de la fièvre typhoïde, Societé médicine des hôpitaux, 26. juni 1896, og sammen med Arthur Sicard i Annales de l'Institut Pasteur, XI, 1897). Josef Breuer og Ronald Ross (Lancet 1902) har bestridt Widals prioritet, og tillagt Max von Gruber og hans assistenter den.

Kilder 

 
 

Læger fra Frankrig
Franskmænd i 1800-tallet
Franskmænd i 1900-tallet
Milovan Vidaković

Milovan Vidaković (født 1780, død 28. oktober 1841) var en serbisk forfatter.

Vidaković regnes for grundlæggeren af den moderne serbiske romandigtning. Hans bekendteste romaner er Usamljenij junoša ("Den ensomme unge helt", 1810) og Ljubomir u Elisijumu (1841). Desuden skrev han episke digte, historiske arbejder, med mere.

Kilder 

 

Romanforfattere
Personer fra Serbien
Marco Girolamo Vida

Marco Girolamo Vida (født omtrent 1480, død 27. september 1566) var en nylatinsk digter.

Vida, der var biskop i Alba, er forfatter til adskillige latinske digte, der er skrevet i en elegant, men søgt form og efter antikke mønstre. Særlig kan nævnes hans Christias, der skildrer Kristi liv, og De arte poetica. Digtene er udgivet af Volpi (2 bind, Padova 1731).

Referencer

Kilder 
 

Biskopper fra Italien
Digtere fra Italien
Italiensksprogede forfattere
Louis Vidal

Louis Vidal (Vidal-Navatel, født 6. december 1831 i Nîmes, død 7. maj 1892 i Paris) var en fransk billedhugger.
 
Vidal måtte på grund af blindhed opgive
sine anatomiske studier, lærte billedhuggerkunst under blandt andre Barye og skabte forbavsende god dyrskulptur (også dygtige portrætbuster ved måling og berøring): Liggende hun-panter (1855, bronze, Museet i Orléans), Løvinde (Museet i Nantes), Døende Hest (Artillerimuseet i Paris), Tyr (1863, Museet i Nîmes), Døende hjort m. v.

Kilder 

 

Billedhuggere fra Frankrig
Franskmænd i 1800-tallet
Personer fra Nîmes
Metrolink (Sydcalifornien)

Metrolink er et pendler-togssystem, der betjener Sydcalifornien.  Systemet blev grundlagt i 1991 som Southern California Regional Rail Authority (SCRRA) og begyndte hurtigt at anvende Metrolink som sit markedsføringsnavn.  I 2012 steg antallet af daglige rejsende til 42.265.  Metrolink har syv ruter og 55 stationer, og der betjenes et jernbanenetværk på 624 kilometer.  Den højeste hastighed er 140 km/t.

Systemet dækker Los Angeles, Orange, Riverside, San Bernardino og Ventura counties, foruden Oceanside i San Diego County.  Det har forbindelse til Los Angeles County Metro Rail, pendlertoget San Diego Coaster og letbanen Sprinter samt Amtraks intercitytog Pacific Surfliner, Coast Starlight, Southwest Chief og Sunset Limited.

Ruter 
Ud over at betjene flere forstæder og satellitbyer, betjener Metrolink også flere kundepunkter, så som Downtown Los Angeles, Bob Hope Airport, California State University, Los Angeles, Angel Stadium og San Clemente Pier.  Desuden er der lejlighedsvis betjening af Pomona Fairplex, Ventura County Fairgrounds og Auto Club Speedway.

Systemets myldretid er hverdagsmorgener og -eftermiddage.  Der kører ekstra tog mellem klokken 5 og 9 samt mellem klokken 15 og 21.

Eksterne henvisninger 

Metrolinks hjemmeside

Referencer 

Jernbaneselskaber i USA
Transportvirksomheder fra USA
Ya'akov Margi

Ya'akov Margi (hebraisk: יעקב מרגי, født 18. november 1960) er en israelsk politiker, der i dag er medlem af Knesset for Shas. Han er tidligere minister for religiøse anliggender. Margi blev født i Marokko og bragt til Israel under Operation Yakhin i 1962.

Politikere fra Israel
Jonas Collett

Jonas Collett (25. marts 1772, Rønnebæksholm i Næstved på Sjælland - 3. januar 1851 i Christiania) var en norsk embedsmand og statsråd. Han var søn af kammerråd Johan Collett (1734-1806) og Else Elisabeth Ramus Jensen (1746-1788), bror af Peter Collett (1767-1823) og eidsvollsmanden Johan Collett. Faren ejede godset Rønnebæksholm, men solgte det i 1777, hvorefter familien flyttede til København. Collett studerede ved Københavns Universitet og blev cand.jur. i 1793.

Kilder

 

Nordmænd i 1800-tallet
Personer fra Næstved
Personer fra København
Finansministre fra Norge
Kirkeministre fra Norge
Alumni fra Københavns Universitet
Nicolai Johan Lohmann Krog

Nicolai Johan Lohmann Krog (født 6. juni 1787 i Drangedal, død 15. oktober 1856 i Christiania) var en norsk officer, embedsmand, forsvarsminister og førstestatsråd 1836-1855.

Krog var præstesøn og blev kadet ved Krigsskolen i 1801. Han tjenstgjorde i Akershus nationale infanteriregiment fra 1805 til 1809 med et års permission 1807-1808, hvor han arbejdede med Islands kystopmåling. Fra 1809 underviste han ved Krigsskolen og fra 1817 var han skolens chef. Han var adjudant hos kong Karl 13. i 1815.

Fra 1821 var han konstitueret som statsråd, og fra 1822 var han chef for Armédepartementet. Han var i perioder også chef for Marinedepartementet og Revisionsdepartementet. Krog var førstestatsråd i nitten år fra 1836-1855. Det meste af denne tid var han dog underordnet en statholder. Kun i perioden 1840-41 var han rigets mægtigste mand.

Eksterne henvisninger 
 regjeringen.no:biografi

Nordmænd i 1800-tallet
Serafimerordenen
Sværdordenen
William McMahon

Sir William "Billy" McMahon, GCMG, CH (23. februar 1908 - 31. marts 1988) var en australsk, liberal politiker og den tyvende premierminister i Australien. Han var den længst siddende minister i Australiens historie (21 år og 6 måneder) og holdt også i længst tid posten som premierminister uden at føre sit parti til sejr ved et valg.

Eksterne henvisninger 

 
 
 William Mcmahon at the National Film and Sound Archive

Australiens premierministre
John Gorton

Sir John Grey Gorton, GCMG, AC CH, (født 9. september 1911, død 19. maj 2002) var en australske politiker og den 19. premierminister i Australien. Gorton er den eneste australske senator der er blevet premierminister. Under 2. verdenskrig var han pilot i Royal Australian Air Force.

Referencer

Eksterne henvisninger 

 
 
 John Gorton at the National Film and Sound Archive

Australiens premierministre
Personer fra Melbourne
Royal Australian Air Force

Royal Australian Air Force (RAAF) er Australiens luftvåben. RAAF blev oprettet i marts 1914 under navnet Australian Flying Corps og blev et selvstændig luftvåben i marts 1921.

Materiel 
Afsnittet er ikke komplet

Eksterne henvisninger 
 RAAF officielle hjemmeside 

Australiens militær
Luftvåben
Massin Ait Bouziad

Massin Ait Bouziad (født 24. maj 1995) er en dansk atlet med algierske rødder medlem af Sparta Atletik.

Massin Ait Bouziad vandt 2015 DM-titlen syvkamp indendørs med personlig rekord 5036 point, 84 point foran Oliver R. Kjeldsen. Med sine kun 19 år (fylder 20 i maj) er Massin Ait Bouziad den yngste mester i den indendørs syvkamp, siden Lars Warming som 18-årig vandt titlen i 1982.

Danske mesterskaber 
  2015 Trespring 14,59
  2015 Højdespring 1,99
  2015 Syvkamp inde 5036
  2015 Højdespring inde 2,02
  2015 Trespring inde 14,02

Eksterne henvisninger 
 Statletik Massin Ait Bouziad 
 

Atleter fra Sparta Atletik
Mangekæmpere fra Danmark
Højdespringere fra Danmark
Trespringere fra Danmark
Folkeafstemning om Estlands medlemskab af EU 2003

Folkeafstemning om Estlands medlemskab af EU blev afholdt den 14. september 2003. Lidt over to tredjedele af de deltagende vælgere (blot 42,6 % af alle vælgere) stemte ja, og Estland tiltrådte EU den 1. maj 2004.

Resultater 

Politiske valg i Estland
Estlands medlemskab af EU 2003
Folkeafstemninger i Estland
Folkeafstemninger om EF/EU
Estland
Præsidentvalget i Usbekistan 2015

Præsidentvalget i Usbekistan 2015 blev afholdt i Usbekistan den 29. marts 2015. Valget endte med et genvalg for den siddende præsident Islam Karimov, som siden 1990 havde siddet på posten.

Baggrund 
En forfatningsmæssig lov om præsidentvalget blev godkendt af Senatet den 23. marts 2012, som krævede, at præsidentvalget skal afholdes 90 dage efter parlamentsvalget. Valg til den lovgivende forsamling blev afholdt over to runder, den første runde den 23. december 2014 og den anden runde den 4. januar 2015. Der er valgret for alle borgere over 18 år i Usbekistan.

Lovens ændring forkortede embedstiden for den siddende præsident Islam Karimov med flere måneder. Under den tidligere lov ville valget være blevet afholdt den 27. december 2015.

Kandidater 
Bekræftede kandidater til valget:
 Islam Karimov fra Liberal Demokratiske Parti, præsident siden 1990
 Khatamjan Ketmanov fra Folkets Demokratiske Parti
 Nariman Umarov fra Retfærdig Socialdemokratisk Parti
 Akmal Saidov fra National Vækkelse Demokratisk Parti

Valgresultat

Referencer 

Politiske valg i Usbekistan
Usbekistan 2015
Salvatore Cognetti de Martiis

Salvatore Cognetti de Martiis (født 19. januar 1844 i Bari, død 8. juni 1901 i Torino) var en italiensk socialøkonom og historiker.

Cognetti de Martiis var fra 1876 professor ved Universitetet i Torino. Hans betydeligste arbejder er: Le forme primitive nell' evoluzione economica (1881), L'economia come scienza autonome (1886), Socialismo antico (1889) og Storia del comunismo e socialismo nell' antichità (1893). Cognetti de Martiis er stærkt påvirket af de moderne naturvidenskaber og deres metode; han betragter naturlovene i almindelighed og de biologiske love i særdeleshed som grundlag for det økonomiske samfund og dets love: sociologien - samfundets naturvidenskab - har at bygge på eksperiment og erfaring og at betjene sig af induktion. Cognetti de Martiis var redaktør af den 4. række af samleværket Biblioteca dell' Economista, til hvis enkelte dele han skrev historisk-kritiske indledninger (1894 følgende).

Kilder 

 

Nationaløkonomer
Historikere fra Italien
Faglitterære forfattere fra Italien
Italiensksprogede forfattere
Italienere i 1800-tallet
National Museum of Ireland

National Museum of Ireland (irsk Ard-Mhúsaem na hÉireann) er nationalmuseet i Irland. Museet har tre afdelinger i Dublin, og en enkelt i County Mayo, med særlig vægt på irsk kunst, kultur og naturhistorie.

Den arkæologiske afdeling rummer desuden National Library of Irelands afdeling om arkæologi. Blandt museets udstillede genstande er den berømte Tara-brochen, der stammer fra 700 e.Kr. og Derrynaflankalken fra omkring samme tidspunkt, samt Broighter-skatten fra første århundrede, Faddan More Psalter og Ralaghan-idolet.

Afdelinger 
National Museum of Ireland – Archaeology, Kildare Street, Dublin
National Museum of Ireland – Decorative Arts and History, Arbour Hill, Dublin
National Museum of Ireland – Natural History, Merrion Street, Dublin
National Museum of Ireland – Country Life, near Castlebar

Eksterne henvisninger 

 National Museum of Ireland hjemmeside
 Introduction to the Archaeology and Ethnography Museum 

Bygninger, konstruktioner og anlæg i Dublin
Museer i Irland
Museer etableret i 1877
Nationalmuseer
Seværdigheder i Dublin
Flerkernet processor

En flerkerne-processor er et computerkomponent med to eller flere uafhængige processorenheder (kaldet "kerner"), som er enheden der læser og udfører programinstruktioner. Instruktionerne er almindelige CPU-instruktioner såsom add, move data, og instruktionsforgrening, men flere kerner gør at processoren kan udføre flere instruktioner på samme tid, hvilket øger udførselshastigheden af programmer, som er tilpasset parallelcomputere. Producenter integrerer typisk kernerne på den samme halvleder-mikrochip (også kendt som en chip-multiprocessor eller CMP) - eller flere halvleder-mikrochips i en enkelt mikrochip-indpakning og med samme clockfrekvens og instruktionssæt.

Referencer

Mikroprocessorer
Digital signalbehandling
Shakti Peetha

Shakti Peetha (, , sæde af Shakti ) er indviet steder til gudinden Shakti eller Sati, den kvindelige aspekt i hinduismen og den vigtigste guddom i Shakta sekten. De er spredt over hele det indiske subkontinent.

Referencer

Eksterne henvisninger 
Sri Swamiji visits Sri Lanka for Shankari Temple Darshan
Comprehensive guide on 51 Shakti Peethas

Hinduistiske templer
Mytologiske steder
Gerolamo Boccardo

Gerolamo Boccardo (født 16. marts 1829 i Genova, død 20. marts 1904 i Rom) var en italiensk forfatter.

Boccardo virkede i mange år som professor i socialøkonomi i sin fødeby. I 1877 blev han valgt til senator, og blev 1888 titulær statsråd. Boccardo udfoldede en forbavsende omfangsrig produktion, hvoraf her kun skal nævnes den i mange oplag udkomne håndbog Trattato teorico-pratico di Economia politica (3 bind, 1853); Dizionario dell' Economia politica e del Commercio (1857), en bearbejdelse af Coquelins og Guillaumins kendte franske håndbog, og I principii della scienza e dell' arte delle finanze (1887). Desuden redigerede han 6. udgave af Enciclopedia Italiana i 25 bind og 3. serie af det fortjenstfulde samleværk Biblioteca dell' Economista (15 bind, 1875—92), til hvilket han skrev de historisk-kritiske indledninger.

Kilder 

 

Nationaløkonomer
Videnskabsfolk fra Italien
Faglitterære forfattere fra Italien
Italiensksprogede forfattere
Italienere i 1800-tallet
Personer fra Genova
Dhalai (distrikt)

Dhalai () er et distrikt i den indiske delstat Tripura. Distriktets hovedstad er Ambassa. Distriktet har et areal på

Demografi 
Ved folketællingen i 2011 var der  indbyggere i distriktet, mod  i 2001. Den urbane befolkningen udgør  af befolkningen.

Børn i alderen 0 til 6 år udgjorde  i 2011 mod  i 2001. Antallet af piger i den alder per tusinde drenge er 972 i 2011 mod 965 i 2001.

Referencer 

Distrikter i Tripura
South Tripura (distrikt)

South Tripura () er et distrikt i den indiske delstat Tripura. Distriktets hovedstad er Belonia.

Demografi 
Ved folketællingen i 2011 var der  indbyggere i distriktet, mod  i 2001. Den urbane befolkningen udgør  af befolkningen.

Børn i alderen 0 til 6 år udgjorde  i 2011 mod  i 2001. Antallet af piger i den alder per tusinde drenge er 947 i 2011 mod 961 i 2001.

Referencer 

Distrikter i Tripura
Rumladningsområde

Indenfor halvlederfysik er et halvleder spærrelag, rumladningsområde eller en rumladningszone et isolerende område indeni i et elektrisk ledende doteret halvledermateriale, hvor de mobile ladningsbærere er diffunderet væk - eller er blevet elektrostatisk drevet væk af et elektrisk felt. De eneste elementer der er efterladt i rumladningsområdet er ioniserede donor eller acceptor urenheder. 

Rumladningsområdet er navngivet sådan, fordi det er dannet fra et tidligere ledende område efter fjernelse af alle mobile ladningsbærere, hvilket ikke efterlader nogen mobile ladningsbærere til strømformidling. En forståelse af rumladningsområdet er essentielt for at forstå moderne halvleder elektronik: Fx dioder, bipolare transistorer, felteffekttransistorer - og kapacitetsdioder - de er afhængige af rumladningsområdefænomener.

Kilder/referencer 

Halvlederstrukturer
Unakoti (distrikt)

Unakoti () er et distrikt i den indiske delstat Tripura. Distriktets hovedstad er Kailashahar.

Unakaoti distriktet fik sit navn den 21. januar 2012, da det oprindelige North Tripura distrikt som bestod af den nordligste del af Tripura delstat, blev delt i to, de nyoprettede North Tripura og Unakaoti distrikter. Distriktet har et samlet geografisk område 686,97 Sq. Km. Og grænser op til Bangladesh i vest, North Tripura distriktet i øst og Dhalai distriktet i sydvest.

Referencer 

Distrikter i Tripura
Etableret i 2012
Sorø Gymnastikefterskole

Sorø Gymnastikefterskole er en grundtvig-koldsk efterskole beliggende i Sorø. Skolen ligger tæt ved Sorø sø og Tystrup-Bavelse søerne. Skolen er opført i 1888 (den startede faktisk i 1882, men gik konkurs efter et par år) og har i dag plads til 210 elever fordelt på 10. og 11. klassetrin. I dag er det Sjællands største efterskole målt på elevantal (6. maj 2020). På Sorø Gymnastikefterskole (tidligere Sorø Ungdomsskole) har fokus på de boglige og kropslige fag. Gymnastikken er den røde tråd i hverdagen. Den skaber et stærkt fællesskab, der spreder ringe i vandet til hele efterskolen. Gymnastikken har altid haft en særlig plads på skolen og alle elever har obligatorisk gymnastik, som giver mange opvisninger på og udenfor skolen. Efterskolen er en veletableret skole med gode faciliteter, værdifulde traditioner og et stærkt netværk. 

Tidligere havde skolen mottoet: “Forankret i det gamle – åben for det nye”. Dette blev i 2019 fornyet til et nyt værdigrundlag, "stær" (sammenhold, tillid, ærlighed, respekt).

Historie 
Sorø Gymnastikefterskole har en lang historie, der går helt tilbage til 1882. I 1882 startede Sorø Højskole, men måtte desværre efter et par år lukke ned pga. dårlig økonomi. Det var Frederik Martin som startede Sorø Højskole på Banevej i Sorø. 

I 1888 startede skole op igen og denne gang gik det bedre. Den første forstander var Kristian Bjerre, som styrede skole sammen med Jutta Bojsen-Møller, som var højskolemor og gift med Pastor Møller. Parret var på skolen fra 1888-1900.

I 1927 skifter højskolen elevklientel, da eleverne bliver yngre og yngre på årgange og økonomien er dårlig. Skolen bliver til Sorø Ungdomsskole.

I 1972 flytter Ungdomsskolen til Topshøjvej 50 i Sorø, da pladsen er blevet for trang på Banevej.

I 2013 holdt skolen 125 års jubilæum som selvejende institution. 

I 2020 udvider skolen med nye faciliteter og antal elever. Der bliver bygget et Opvisningscenter med danssal, springafdeling og badeanstalt. Skolen har nu plads til 210 elever.

Forstandere 

 1882-1887 - Frederik Martin
 1888-1900 - Kristian Bjerre
 1888-1900 - Pastor Møller
 1900-1922 - A. D. Dalsgaard
 1923-1927 - Vilhelm Larsen
 1927-1933 - Fjeldbo
 1933-1951 - Johanne Willie & Anders Jørgensen
 1951-1976 - Sofie & Knud Aage Bramsen
 1975-1987 - Connie & Jens Aage Helmig
 1987-1988 - Anders Munk
 1988-2004 - Jørgen Kristoffersen
 2004-2006 - Lise Brønnum
 2006-2008 - Søren Dahlstrøm Nielsen
 2009-nu - Karsten Haim

Bestyrelsesformænd 

 1952-1965 - Kai Sinding-Jensen
 1965-1976 - Paul Honore
 1976-1996 - Henning Olsen
 1996-2003 - Jørgen Neerup Jensen
 2003-2008 - Bernt Juul Pedersen
 2008-2020 - Susanne Qwist
 2020-

Etableret i 1888
Efterskoler
Gymnastikefterskole
Ann Andreasen

Ann Andreasen er en tidligere dansk idrætskvinde, der i begyndelsen af 1970'erne var på landsholdet i både fodbold, atletik og håndbold.

Fodbold 
Ann Andreasen spillede og vandt i VM-finalen i 1971 i Mexico City mod værtsnationen Mexico. Det var foran 110.000 tilskuere.

Den 27. juli 1974 spillede det danske kvindelandshold den første landskamp under DBU i forbindelse med turneringen om det nordiske mesterskab. Danmark vandt med 1-0 på mål af Ann Andreasen over Sverige i Markusböl.

Håndbold 
1976/77 og 1977/78 var Ann Andreasen, som spillede i Svendborg HK med 87 og 78 mål topscore i håndboldens 1.division. Det blev DM-bronze 1976/77 og 1977/78 og DM-guld 1978/79.

Atletik

Personlige rekorder 
 Højdespring: 1,64 1973
 Spydkast: 39,84 1973

Kilder

Eksterne henvisninger 

Fodboldspillere fra Danmark
Håndboldspillere fra Danmark
Atleter fra SG Svendborg
Højdespringere fra Danmark
Spydkastere fra Danmark
Kvindelige fodboldlandsholdsspillere fra Danmark
Lindwedel

Lindwedel er en kommune i Samtgemeinde Schwarmstedt i Landkreis Heidekreis i den centrale del af den tyske delstat Niedersachsen. Kommunen har et areal på 16,56 km², og et indbyggertal på knap 2.600 mennesker (2013).

Geografi 
Lindwedel ligger nord for Schwarmstedt mellem Hannover og Walsrode. Grænsen til Region Hannover går ved Viehbruch med floden Fluss Grindau, som danner den naturlige grænse mellem Lindwedel og Plumhof.

Nabokommuner er Vesbeck, Oegenbostel, Plumhof, Berkhof, Sprockhof, Buchholz (Aller), Grindau og Esperke.

Kommunen Lindwedel består af landsbyerne Lindwedel og Hope.

Eksterne kilder/henvisninger 

 Kommunens side websted 
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken
Deb Lyons

Deb Lyons (Deborah Lyons) er en singer-songwriter fra New York City. Hun er mest forbundet med sit arbejde i Broadway, og er kendt for sine mange optrædener i klubber som The Bitter End og The Bottomline.

Lyons har indspillet med den anerkendte komponist Yuki Kajiura på albummet Fiction, samt flere sange herunder temaet for Xenosaga II. Gennem remixes har hendes stemme også optrådt i Xenosaga III. Hun har sunget på jingles til Toyota, Jet Blue, Milky way og har lagt stemme til flere Fisher Price legetøj. Der ud over har Lyons optaget med Chieftains og børnekunstnere som Yosi og Mr. Scott Music Man.

Lyons har optrådt og indspillet med andre musikere som omfatter Donna Summer, The Mamas & the Papas, Lee Ann Womack, Rosanne Cash, Carrie Underwood, Emily Bindiger, Carolee Goodgold, Jim Barbaro, Margaret Dorn, The Bingo Boys, Gigi on the Beach, og Ed Palemo Big Band.

Lyons har været i flere sceneproduktioner, her under en national rundrejse med Jekyll & Hyde, og Smokey Joe Cafe på Broadway og West End i London og regionale produktioner af Hairspray, side om side med Sondheim, og Pumpboys & Dinettes.

Eksterne henvisninger 
 Winter (skrevet af Yuki Kajiura)

Sangere fra USA
Metal-halvleder-overgang

Indenfor faststoffysik er en metal-halvleder-overgang (ms-overgang; ms for eng. metal-semiconductor) en type af overgang hvor et metal kommer i tæt kontakt med et halvledermateriale. En metal–halvleder-overgang er den ældste praktiske halvlederkomponent. ms-overgange kan enten være ensrettende eller ikke-ensrettende.

Den ensrettende metal–halvleder-overgang danner en Schottky-barriere - og komponenten med en sådan Schottky-barriere kaldes en Schottky-diode. En ikke-ensrettende metal–halvleder-overgang opfører sig typisk som en ohmsk kontakt. (Til sammenligning kaldes en ensrettende halvleder–halvleder-overgang for en pn-overgang.)

Metal-halvleder-overgang er kritiske til funktionen af alle halvlederenheder:
 Mange gange er en ohmsk kontakt ønsket, så elektrisk ladning let kan ledes mellem den, via en elektrode, fra fx det aktive område i en transistor (fx emitter, basis og kollektor elektroderne) og det eksterne kredsløb.
 Nogle gange er Schottky-barriere ønskede - som i Schottky-dioder, Schottky-transistorer - og metal-halvleder-felteffekttransistorer.

Den kritiske parameter: Schottky-barriere højden 

Om en given metal-halvleder-overgang er en ohmsk kontakt - eller en Schottky-barriere - afhænger af overgangens Schottky-barriere højde, ΦB.
For en tilstrækkelig stor Schottky-barrier højde, hvor ΦB er væsentlig højere end den termiske energi kT, er halvlederens rumladningsområde tømt nær metallet og opfører sig som Schottky-barriere. For lavere Schottky-barriere højder, vil halvlederne ikke tømmes for mobile ladningsbærere og danner i stedet en ohmsk kontakt til metallet.

Kilder/referencer 

Halvlederstrukturer
Gomati (distrikt)

Gomati () er et distrikt i den indiske delstat Tripura. Distriktets hovedstad er Udiapur.

Dette distrikt blev oprettet den 21. januar 2012, da fire nye distrikter blev skabt i Tripura, antallet af distrikter i staten gik fire til otte.

Referencer 

Distrikter i Tripura
Etableret i 2012